**O’zbekiston Respublikasi**

**Adliya Vazirining o’rinbosari**

**X.X. Meliyevga**

**Hurmatli Xudoyor Xurramovich,**

"Kibernetikada innovatsiyalar IT-parki" MChJ (Cyber park) O‘zbekiston Respublikasi Prezidentining 2020-yil 15-iyundagi "O‘zbekiston Respublikasida kiberxavfsizlikni ta'minlash tizimini yanada takomillashtirish chora-tadbirlari to‘g‘risida"gi PQ-4751-son qaroriga asosan tashkil etilgan bo‘lib, asosiy vazifalariga quyidagilar:

- texnologik biznes bilan birga samarali tadbirkorlik, loyihalash va innovatsion yo‘nalishidagi faoliyatni ommalashtirishga qulay sharoitlar yaratish;

- axborot-kommunikasiya texnologiyalari va raqamli iqtisodiyot sohasida innovatsion startap-loyihalarini yaratish va tatbiq qilish, mamlakatimizning ichki va tashqi bozorlarida raqobatbardosh mahsulotlarini ishlab chiqarish va xizmatlarni yo‘lga qo‘yishni rag‘batlantirish va amalga oshirishga ko‘maklashish etib belgilangan.

Hozirgi vaqtda Cyber park rasmiy veb-saytida ([www.cyberpark.uz](http://www.cyberpark.uz/)) rezidentlikka nomzodlarning arizalarini onlayn qabul qilish va ma’lumotlarning haqqoniyligini tekshirish moduliga, Adliya vazirligi huzuridagi Davlat xizmatlari markazi tomonidan ishlab chiqilgan Reyestr *(Tadbirkorlik subyektlari ma'lumotlari)* bilan integratsiya qilish extiyoji kelib chiqmoqda. Bu orqali yuridik shaxslarning ma’lumotlarini API so’rovlarida STIR (soliq to’lovchining identifikatsiya raqami) dan foydalangan holda haqqoniyligini tekshiriladi va ma’lumotlar doimiy monitoring qilib boriladi.

*Ma’lumot uchun: Mazkur holat yuzasidan O’zbekiston Respublikasi Prezidenti huzuridagi Statistika agentligiga murojaat etilgan, biroq Agentlik o’z rasmiy xatida Adliya vazirligi huzuridagi Davlat xizmatlar markaziga murojaat etishni bildirgan (xat ilova qilinadi).*

Yuqoridagilarni inobatga olgan holda, yuridik shaxslar, faoliyatini vakolatxona, filial yoki doimiy muassasa orqali amalga oshirayotgan chet el yuridik shaxslari va tadbirkorlik faoliyati bilan shug‘ullanuvchi jismoniy shaxslar to‘g‘risidagi yagona ma’lumot manbai bilan integratsiya qilish masalasini kelishishda amaliy yordam berishingizni so’rayman.

Ilova: 1 varaqda (*elektron shaklda*)

Hurmat bilan,

**Direktor А.А. Xamzin**

Ijrochi: A.Aliqulov (91) 797-03-04